section_heading: Zemljopisne karakteristike
paragraph_text: U svom gornjem toku Ubangi se dijeli na brojne rukavce, i tako formira brojne izdužene riječne otoke, ali istovremeno na pojedinim dijelovima teče kroz kanjone i stvara brzace, kao što su oni kod grada Bangui. Rijeka se mijenja kad uđe u bazen Konga, tad ima široko korito, s brojnim pješčanim sprudovima, ali su mu pritoke i nadalje planinski brzaci. To je kraj ravnih, močvarnih dolina, prekriven gustom ekvatorijalnom prašumom, u kom je velik dio regije koji leži sjeveroistočno i jugozapadno od rijeke Sangha trajno poplavljen.